সরকার বড় বড় উন্নয়ন প্রকল্পকে প্রাধান্য দিচ্ছে। অবকাঠামো উন্নয়ন আমাদের জন্য অপরিহার্য। কিন্তু যত বেশি অর্থ বিনিয়োগ হয়, তত বেশি দুর্নীতির সুযোগ সৃষ্টি হয়। শুধু ওপরের স্তরেই নয়, তৃণমূল পর্যায়েও উন্নয়ন প্রকল্পে স্বাভাবিকের চেয়ে অনেক বেশি খরচ দেখানো মোটামুটি নিয়ম হয়ে গেছে। বড় বড় উন্নয়ন প্রকল্পে সেই ঝুঁকি বিদ্যমান বলে আমরা বলতে পারি। অভিযোগ রয়েছে, এই পদ্ধতিতে সরকারের সঙ্গে বিভিন্নভাবে জড়িত ব্যক্তিরা রাষ্ট্রীয় সম্পদ হাতিয়ে নিচ্ছেন যেমন, তেমনি তৃণমূল পর্যায়ের কর্মীরাও গর্হিত পথে লাভবান হয়েছেন। উন্নয়ন টেকসই হতে হলে অভ্যন্তরীণ ও বিদেশি বিনিয়োগ হতে হবে। সে ক্ষেত্রে আশাব্যঞ্জক চিত্র দেখা যায়নি। চাপিয়ে দেওয়া স্থিতিশীলতার মধ্যে বিনিয়োগ আস্থা পায় না।